Dzelzceļa līnija Zemitāni—Skulte

thumb|300px|Dzelzceļa līnija Rīga—Skulte posmā Zemitāni—Rīga
thumb|300px|Dzelzceļa līnija Rīga—Skulte posmā Sarkandaugava—Mangaļi

**Zemitāni—Skulte** (neoficiāls nosaukums – *Rīga—Skulte*) ir dzelzceļa līnija Latvijā. Līnija no Zemitāniem ir 52 km gara (no Rīgas – 56 km). Līnijā pastāv galvenokārt piepilsētas elektrovilcienu satiksme, maršrutos Rīga—Carnikava, Rīga—Saulkrasti, Rīga—Skulte. Brauciena ilgums no Rīgas līdz Skultei ar elektrovilcienu ir 1 stunda un 8–9 minūtes (atkarīgs no reisa). Regulāra kravas vilcienu satiksme pastāv līdz Ziemeļblāzmai, aiz Ziemeļblāzmas kravas vilcieni kursē samērā reti.

No 2024. gada 15. decembra starp Sarkandaugavas un Mangaļu stacijām tika atklāta jauna pietura — Dauderi.

## Vēsture
1872. gadā Rīgas—Dinaburgas dzelzceļa sabiedrība uzbūvēja Mīlgrāvja dzelzceļu, bet no 1894. gada līnija pārgāja valsts īpašumā. Pēc tam, kad līnijas pagarināšanas plānus izjauca Pirmais pasaules karš, 1923. gadā apstiprināja un 1929. gadā uzsāka līnijas turpinājuma izbūvi līdz Rūjienai. Būvi aizkavēja Lielā depresija, un tikai 1933. gada 26. oktobrī līnija sasniedza Carnikavu. 1934. gadā, pēc 3 gadus ilgiem darbiem, atklāja dzelzceļa tiltu pāri Gaujai, un līnija sasniedza Saulkrastus un 15. septembrī Limbažus. Līnijas turpinājumu līdz Rūjienai atklāja .

1957. gadā elektrificēja posmu Rīga—Mangaļi, nākamajā gadā elektrifikāciju pabeidza līdz Saulkrastiem. 1971. gadā elektrificēja posmu Saulkrasti—Zvejniekciems, bet 1991. gadā – posmu Zvejniekciems—Skulte. Pēc posma Skulte—Rūjiena slēgšanas to dēvē par līniju Zemitāni—Skulte.

## Stacijas
Šobrīd dzelzceļa līnijā Latvijas teritorijā ir 20 stacijas un pieturas punkti. 8 stacijas vai pieturas atrodas Rīgas pilsētā (Rīga—Vecāķi), 6 – Carnikavas pagastā, 3 – Saulkrastu pagastā, 2 – Skultes pagastā un 1 – Saulkrastos.

# Zemitāni (Rīga)
# Brasa (Rīga)
# Sarkandaugava (Rīga)
# Dauderi (Rīga)
# Mangaļi (Rīga)
# Ziemeļblāzma (Rīga)
# Vecdaugava (Rīga)
# Vecāķi (Rīga)
# Kalngale (Carnikavas pagasts)
# Garciems (Carnikavas pagasts)
# Garupe (Carnikavas pagasts)
# Carnikava (Carnikavas pagasts)
# Gauja (Carnikavas pagasts)
# Lilaste (Carnikavas pagasts)
# Inčupe (Saulkrastu pagasts)
# Pabaži (Saulkrastu pagasts)
# Saulkrasti (Saulkrasti)
# Ķīšupe (Saulkrastu pagasts)
# Zvejniekciems (Skultes pagasts)
# Skulte (Skultes pagasts)

## Attēlu galerija

Zemitānu stacija 10.JPG|Zemitānu stacija
Brasas stacija 09.JPG|Brasas stacija
Sarkandaugava Station.JPG|Sarkandaugavas stacija
Mangaļu stacija 04.JPG|Mangaļu stacija
Vecdaugavas stacija 07.JPG|Vecdaugavas stacija
Vecāķu stacija 03.JPG|Vecāķu stacija


Dzelzceļa līnija Rīga - Skulte posmā Ķīšupe - Zvejniekciems.jpg|Dzelzceļa līnija Rīga—Skulte posmā Ķīšupe—Zvejniekciems
Dzelzceļa līnija Rīga - Skulte posmā Gauja - Lilaste (2).jpg|Dzelzceļa līnija Rīga—Skulte posmā Gauja—Lilaste
Dzelzceļa līnija Rīga - Skulte posmā Garupe - Garciems.jpg|Dzelzceļa līnija Rīga—Skulte posmā Garupe—Garciems
Dzelzceļa līnija Rīga - Skulte posmā Garciems - Kalngale.jpg|Dzelzceļa līnija Rīga—Skulte posmā Garciems—Kalngale
Skulte - Zvejniekciems.jpg|Dzelzceļa līnija Rīga—Skulte posmā Skulte—Zvejniekciems
Dzelzceļa līnija Rīga - Skulte.JPG|Dzelzceļa līnija Rīga—Skulte posmā Vecdaugava—Ziemeļblāzma


## Atsauces

## Ārējās saites
* Elektrovilciens Rīga - Skulte 2011 (video no mašīnista kabīnes) (paātrinājumā)
* Elektrovilciens Rīga - Skulte 2011 (video no mašīnista kabīnes) (reālā laikā)
* Elektrovilciens Rīga - Skulte 2018 (video no mašīnista kabīnes) (reālā laikā)
* Elektrovilciens Skulte - Rīga 2018 (video no mašīnista kabīnes) (reālā laikā)
* Elektrovilciens Rīga - Skulte - Rīga 2012 5x (video no mašīnista kabīnes)
*